Nyeste Skilderie af Kiøbenhavn, 1819-10-02
Jblandt de mange andre besynderlige Meninger, som denne Jndrykkelse udmærket sig ved, og, som burde tilbagevises, vil jeg endnu kun nævne et Par Ord om de militairiske Øvelser. Forf. Paastand, at Gymnastiken – naar undtages for nogle enkelte Haandværkere – er Jntet, men at de militairiske Øvelser ere Alt og at det, efter hans egne Ord, er et væsentlig Savn og en stor Ulykke for Almuemændene, at denne vigtige Bestemmelse aldeles forgjettes. Dette er en Paastand, der ikke engang er værd at spilde et Ord paa. Disse militairiske Øvelser maa nu da ogsaa den arme Lærer kjende tilligemed den øvrige uhyre Summa af Kundskaber. Han skal 6 Dage om Ugen arbeide i sin Skole, paa den 7 skal han forrette sin Tjeneste i Kirken og endnu samme Dag skal han, efter Forfatterens Mening, anstille disse Øvelser og det saavel i ondt som godt Veir, for at hærde sine Elever. Mon Forfatteren selv vilde bære den Byrde, han vil paalægge Andre, Ved denne Leilighed vilde det vist ikke være nogen uvigtig Anmærkning, at Lærerne vogte sig for, at begynde paa formange Ting, som de ei kunne fuldføre; at de ikke fuldproppe Elevernes Hukommelse med alskens Kundskaber. Disse stifte intet Godt, men gjøre kun den Unge utaalelig og opblæst. Dette lærer noksom den daglige Erfaring; meget mere bør der lægges Vægt paa Forstandens Forædling. Derved lærer først den Unge at gjøre Brug af sine Kundskaber og derved sættes han for Fremtiden istand til at handle med Klogskab i Livets forskjellige Stillinger. Men fremfor Alt bør der bæres Omsorg for Hjertets Forædling. J andet Tilfælde er den forbedrede Kultur et farligt Redskab i den Uforstandiges Haand. J. den 25 Septbr. 1819. H. B. Jessen. Ambition. Hvo af os har ikke læst, seet og moret sig over Holbergs ypperlige Lystspil den honnette Ambition? Desuagtet gives der dog vist ikke Mange, der have tænkt over det Ord Ambitions egentlige Betydning i Holbergs Tid, da det synes at have været meget almindeligt og næsten havt Borgerret. Nu er Ambition saa godt som forsvundet af Skrift og Omgangssprog. Kun en Enkelt hører man engang sige: N. N. har ingen Ambition eller er ikke ambitioneret, men Ordet er nu kun en svag Gjenlyd fra fordums Dage. Det har saa ganske mistet sin Borgerret, at selv Videnskabers Selskabets Ordbog, der dog har optaget saa mange fremmede Ord, som Compan, Complimentmager, Credentser &c., har udeladt Ambition. Vil man indvende, at vi have danske Ord, der kunne bruges i det fremmedes Sted, saa svarer jeg bestemt nei. Vi eie i det mindste intet, som fuldkomment udtrykker en honnet Ambition i alle sine Graduationer. Vist nok have vi Udtrykkene Ærefølelse, Ærekjerhed, Æresyge. Men man kan besidde alle disse Egenskaber uden egentligen at have Ambition. Franskmanden tager Ambition i en dobbelt Betydning. Først forstaaer han derved en overdreven Lidenskab for Ære, Lykke, eller en udæmmelig Lyst til at udmærke sig og stige. Den er en Higen efter at overgaae Andre i Fortjenester, eller Hæder. Men vil han bruge det i en ædel Forstand, saa betjener han sig af Tillægsordet noble, helle, honnette. Det betyder da altid en rosværdig Attraa efter en god Handling. Jeronimus kalder derfor sin Lyst til at faae en Rang en honnet Ambition" og forklarer Magdelone hvad han forstaaer derved, i det han fortæller hende hvorledes han i saa Henseende har tænkt og handlet. Han er nemlig ikke storagtig, tragter ikke efter verdslig Ære, er tilfreds med at passere for en ærlig Mand, har altid foragtet storagtige Folk i sit Hjerte, har altid holdt den dydigste og dueligste Borger for den fornemste, aldrig den for ærværdig, som tager sig Ære til, men - har dog en honnet Ambition, som hver ærlig Borger bør have. Nu gaaer vel hans honnette Ambition kun ud paa at faae en Caracteer, hvilket Magdelone erklærer for den yderste Grad af Ærgjerrighed", og siden for Rangsyge", men i Striden om Ordets Definition paastaaer Jeronimus med Rette, "at man maa gjøre Forskiel imellem Rangsyge og honnette Ambition." Det er ogsaa den første, ikke den sidste, som Holberg revser hos ham, og han lader derfor Magdelone svare: "Det er saadan honnet Ambition, min hjerte Mand, at alle vore Naboer vil bele og foragte os derover."